LV Eiropas Savienības Oficiālais Vēstnesis C 79/15

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2011/C 79/07

Atbalsta Nr.: XA 189/10

Dalībvalsts: Nīderlande

Reģions:

Provincie Overijssel

Atbalsta shēmas nosaukums vai individuālā atbalsta saņēmēja uzņēmuma nosaukums:

Uitvoeringsbesluit Subsidies Overijssel 2007 (UBS 2007), paragraaf 8.34 Stimulering toepassing stikstofemissiebeperkende maatregelen en technieken op landbouwbedrijven in het kader van Natura 2000.

Juridiskais pamats: Wet inrichting landelijk gebied,

Algemene Wet Bestuursrecht

Algemene Subsidieverordening Overijssel 2005 en PS-besluit van 11 oktober 2006, kenmerk PS/2006/760 (saskaņā ar Wet inrichting landelijk gebied 11. panta 4. punktu Provinciale Staten nodeva Gedeputeerde Staten kompetenci saistībā ar atbalsta pasākumu veikšanu, finansējot tos no ieguldījumu budžeta).

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Laikposmā no 2010. gada līdz 2016. gadam plānotās izmaksas kopā veido EUR 20 miljonus.

Atbalsta maksimālā intensitāte:

1. Ieguldījumu pasākumi (4. pants): — 40 % izmaksu un ne vairāk kā EUR 400 000 vienam uzņēmumam trīs finanšu gadu laikā, sākot no dienas, kad pieņemts lēmums par ieguldījumiem lauku saimniecībās nolūkā samazināt slāpekļa izmešu apjomu, lai attiecīgās lauku saimniecības varētu nodrošināt tādu slāpekļa izmešu apjomu, kas ir mazāks par lauksamniecības tiesību aktos noteiktajām normām (2007. gada UBS 8.34. pants, 8149. panta 2. punkts), — 60 % attiecināmo ieguldījumu izmaksu un ne vairāk kā EUR 400 000 vienam uzņēmumam trīs finanšu gadu laikā, sākot ar datumu, kurā ir pieņemts lēmums par ieguldījumiem nolūkā samazināt slāpekļa izmešu apjomu, saistībā ar kuriem rodas papildu izmaksas apkārtējās vides aizsardzībai, taču netiek palielināta ražošanas jauda (2007. gada UBS 8.34. pants, 8149. panta 3. punkts).

2. Tehniskais atbalsts (15. pants): — 75 % attiecināmo izmaksu projektos, kuru mērķis ir zināšanu pilnveide un apmaiņa par paņēmieniem un pasākumiem, kas ļauj samazināt lauku saimniecībās slāpekļa izmešu apjomu (2007. gada UBS 8.34. pants, 8149. panta 1. punkts). Tehnisko atbalstu saskaņā ar Regulas (EK) Nr. 1857/2006 (OV L 358, 16.12.2006., 3. lpp.) 15. panta 3. punktu piešķir natūrā subsidētu pakalpojumu veidā.

Īstenošanas datums: Īstenošana sāksies pēc publicēšanas Eiropas Savienības Oficiālajā Vēstnesī, kā to paredz Komisijas Regulas (EK) Nr. 1857/2006 (OV L 358, 16.12.2006., 3. lpp.) 20. panta 1. punkts.

Atbalsta shēmas vai individuālā atbalsta ilgums: Sākot ar nākamo dienu pēc publicēšanas Eiropas Savienības Oficiālajā Vēstnesī, kā to paredz Komisijas Regulas (EK) Nr. 1857/2006 (OV L 358, 16.12.2006., 3. lpp.) 20. panta 1. punkts, un līdz 2016. gada 31. decembrim.

Atbalsta mērķis: Atbalsta shēmas mērķis ir samazināt slāpekļa izmešu apjomu Overeiselas (Overijssel) provinces lauku saimniecībās.

Uz to attiecas šādi Komisijas Regulas (EK) Nr. 1857/2006 panti:

4. pants – ieguldījumi lauksaimniecības uzņēmumos

15. pants – tehniskā atbalsta nodrošināšana lauksaimniecības nozarē.

Attiecībā uz attiecināmajām izmaksām skatīt punktu “Atbalsta maksimālā intensitāte”.

Attiecīgā(-ās) nozare(-es): Atbalsta shēma attiecas uz visu attiecīgo nozaru mazajiem un vidējiem uzņēmumiem, kas nodarbojas ar lauksaimniecības produkcijas ražošanu.

Piešķīrējas iestādes nosaukums un adrese:

Gedeputeerde Staten van Overijssel Luttenbergstraat 2 Postbus 10078 8000 GB Zwolle NEDERLAND

Tīmekļa vietne: http://www.overijssel.nl/loket/subsidies/uitvoeringsbesluit

Ar atbalsta shēmas pilnu tekstu (UBS 8.34. pants) var iepazīties, izmantojot iepriekš norādīto saiti. Šajā nolūkā ir nevis jāklikšķina uz saites, bet gan jāiekopē tā tīmekļa pārlūka adreses lodziņā.

Papildu informācija: —

Atbalsta Nr.: XA 192/10

Dalībvalsts: Francija

Reģions: Šos pasākumus var finansēt arī pašvaldības (reģionālās un departamentu padomes), kuras to vēlas, ja vien tiek ievērota Valsts lauksaimniecības risku pārvaldības fonda (Fonds national de gestion des risques en agriculture, FNGRA) finansējuma piešķiršanas kārtība, kā arī Lauku un jūras zvejniecības kodeksā (code rural et de la pêche maritime) paredzētās maksimālās summas.

Atbalsta shēmas nosaukums vai individuālā atbalsta saņēmēja uzņēmuma nosaukums:

Indemnisation par le Fonds national de gestion des risques en agriculture (FNGRA) et par les collectivités territoriales des dommages causés aux exploitations agricoles par les calamités.

Juridiskais pamats: Article L 361-5 du code rural et de la pêche maritime.

Articles L 1511-1 et suivants du code général des collectivités territoriales.

Arrêté interministériel du 29 décembre 2010 fixant la liste des risques considérés comme assurables pour la gestion du Fonds national de gestion des risques en agriculture.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 360 miljoni

EUR 180 miljoni no Fonda un EUR 180 miljoni no pašvaldību budžeta, kas ir vidējā summa daudzgadu griezumā. Vienlaikus izdevumu summa ir atkarīga no laika apstākļiem, kuri būtībā nav paredzami.

Atbalsta maksimālā intensitāte: Ne vairāk kā 80 % (labvēlīgos apgabalos) vai 90 % (mazāk labvēlīgo apgabalos) kopējam FNGRA un pašvaldības atbalstam.

Saskaņā ar Regulas 11. panta 8. punktu atbalstu samazina par 50 % lauksaimniekiem, kas nav noslēguši apdrošināšanas līgumu, kas sedz vismaz 50 % to vidējās gada produkcijas vai ar produkciju saistītajiem ienākumiem un statistiski visbiežākos ar laikapstākļiem saistītos riskus attiecīgajā reģionā.

Īstenošanas datums: Sākot ar datumu, kurā ir apstiprināta pieteikuma saņemšana, norādot pasākumu identifikācijas numuru, un tiklīdz pasākuma kopsavilkums ir publicēts Eiropas Komisijas Lauksaimniecības un lauku attīstības ģenerāldirektorāta tīmekļa vietnē.

Atbalsta shēmas vai individuālā atbalsta ilgums: Līdz 2013. gada beigām.

Atbalsta mērķis: Atbalsta mērķis ir paredzēts Komisijas Regulas (EK) Nr. 1857/2006 11. pantā. Atbalsts ir paredzēts, lai kompensētu lauksaimniekiem zaudējumus, kurus ir radījuši nelabvēlīgi laika apstākļi, izraisot būtiskas sekas lauksaimnieciskajai ražošanai.

Ja ir iestājušies būtiski nelabvēlīgi laika apstākļi, attiecīgā departamenta prefekts nepieciešamības gadījumā uzdod veikt pārbaudi, kuras laikā ir jāiegūst vajadzīgā informācija par postījumus izraisījušajiem apstākļiem, jo īpaši precīza informācija par šādu apstākļu veidu, nelabvēlīgajām sekām un konstatētajiem zaudējumiem.

Pamatojoties uz veikto pārbaudi un saskaņā ar sasauktās kompetentās departamenta komitejas atzinumu prefekts var pieprasīt atzīt, ka attiecīgie postījumi ir pielīdzināmi dabas katastrofai, ja vien šāds pieprasījums ir pamatots.

Pēc pārbaudes un Nacionālās apdrošināšanas komitejas atzinuma saņemšanas lauksamniecības ministrs izdod rīkojumu, ar kuru atzīst, ka nodarītie postījumi lauksaimniecībai attiecībā uz noteiktu mantu precīzi noteiktā apgabalā ir pielīdzināmi dabas katastrofai.

Tiklīdz postījumi ir atzīti, attiecīgajā apgabalā un konkrētajā ražošanas nozarē ir jākonstatē būtiski zaudējumi saskaņā ar aprēķināto atsauces vērtību.

Šāda atsauces vērtība, kas ir paredzēta Lauku kodeksā iekļautajā un departamenta līmenī noteiktajā skalā, atbilst trīs gadu vidējam produkcijas apjomam, pamatojoties uz iepriekšējo piecu gadu periodu un izslēdzot augstāko un zemāko rādītāju. Skalā iekļautās cenas atbilst iepriekšējās skalas izstrādes laikā vietējā līmenī noteiktajām cenām attiecīgajai kultūrai.

Zaudējumiem, kurus valsts iestādes ir oficiāli atzinušas par dabas katastrofas radītiem, ir jāpārsniedz 30 % (vai 42 %, ja produkcijai ir piešķirts KLP saistītais atbalsts) no gada vidējā produkcijas apjoma saskaņā ar noteikumiem, kas ir paredzēti Regulas (EK) Nr. 1857/2006 2. panta 8. punktā.

Kompensācijas summu par attiecināmajiem zaudējumiem samazina par jebkādu naudas summu, kas ir saņemta saskaņā ar apdrošināšanas līgumu, ka arī par jebkādām izmaksām, kuras nav izraisījuši nelabvēlīgi laika apstākļi.

FNGRA kompensāciju neizmaksā par objektiem, kurus iespējams apdrošināt, proti, attiecībā uz kuriem pastāv piemērotas apdrošināšanas piedāvājums, jo īpaši apdrošināmām lauksaimniecības būvēm.

Lai varētu saņemt kompensāciju par lauksaimniecībai nodarītiem postījumiem, lauksaimniekiem ir jāiesniedz apliecinājums, ka viņu galvenie ražošanas līdzekļu elementi ir apdrošināti (jo īpaši zaudējumu apdrošināšana).

Atbalstu pārskaita tieši katram attiecīgajam lauksaimniekam. Lēmumu par atbalsta piešķiršanu pieņem ne vēlāk kā trīs gadu laikā pēc attiecīgā gadījuma iestāšanās, un atbalstu izmaksā ne vēlāk kā četru gadu laikā.

Atbalstu piešķir atbilstīgi pieejamajam budžetam, un tas ir paredzēts lauku saimniecībām, kuru produkcijas zaudējumi pārsniedz 30 % (vai 42 %, ja ir piešķirts KLP saistītais atbalsts) no gada vidējā produkcijas apjoma.

Var piešķirt arī atbalstu, kas ir paredzēts sausuma radīto zaudējumu kompensēšanai. Šajā saistībā Francijas iestādes ir nodrošinājušas to, ka lauksaimniecības nozarē ir ieviests 9. panta Direktīvā 2000/60/EK, ar ko izveido sistēmu Kopienas rīcībai ūdens resursu politikas jomā. Ir pieņemts un ieviests 2006. gada 30. decembra Likums Nr. 2006-1772 par ūdens resursiem un ūdens vidi, lai nodrošinātu minētās Direktīvas 9. panta transponēšanu Francijas teritorijā. Pieņemtie noteikumi paredz šādus pasākumus:

no vienas puses, ūdens izmantošanas pārvaldība saskaņā ar analīžu rezultātiem par ūdens resursu un vides stāvokli, lai nodrošinātu to saglabāšanos bez negatīvām pārmaiņām

no otras puses, atbilstīga lauksaimnieciskās darbības vides izmaksu aprēķināšana, nosakot īpašus maksājumus par lauksaimniecisko darbību.

Attiecīgā(-ās) nozare(-es): Visas lauku saimniecības, izņemot lielos uzņēmumus, kas nodarbojas ar lauksaimniecības produkcijas primāro ražošanu un kas nav grūtībās nonākuši uzņēmumi Kopienas pamatnostādņu izpratnē, un kas ir cietušas zaudējumus tādu laika apstākļu dēļ, kuri ir atzīti par dabas katastrofu.

Piešķīrējas iestādes nosaukums un adrese:

Ministère de l'alimentation, de l'agriculture et de la pêche Direction générale des politiques agricole, agroalimentaire et des territoires Sous-direction des entreprises agricoles — Bureau du crédit et de l’assurance 3 rue Barbet de Jouy 75349 Paris 07 SP FRANCE

Tīmekļa vietne: http://agriculture.gouv.fr/sections/thematiques/europe-international/aides-d-etatprojets/downloadFile/FichierAttache_2_f0/regimecalam16fev10_pour_site.pdf?nocache=1266389918.43 (skatīt: http://agriculture.gouv.fr/sections/thematiques/europe-international)

Papildu informācija: —